હાલમાં ભારત દેશ આગામી ચૂંટણી અર્થે રાજકીય યુદ્ધના મેદાનમાં ફેરવાઇ ગયો છે. વર્તમાન સરકારની પાર્ટી અને વિપક્ષ પાર્ટી એકબીજા પર આરોપ અને લાંછન લગાવામાં એક પણ તકને જવા દેવા રાજી નથી. હાલમાં જ ખુલ્લો પડેલ સીબીઆઇ સ્પેશિયલ ડિરેક્ટર દ્વારા લાંચ લેવાનો મામલો વિપક્ષ માટે વર્તમાન સરકાર પર પ્રહારો કરવાની તકો લઇને આવ્યું છે. આ મામલે સીબીઆઇએ જાતે જ સ્પેશિયલ ડિરેક્ટર રાકેશ અસ્થાના પર બે કરોડ રૂપિયા લાંચ લેવાનો આરોપ મુકીને FIR નોંધાવી હતી. જે પછી વિપક્ષ પાર્ટીના અધ્યક્ષ રાહુલ ગાંધીએ વડાપ્રધાન નરેન્દ્ર મોદી પર પ્રહારો કરવાનું શરૂ કર્યુ હતું.